Եվ համերգի ժամանակ, շամպայնով լի բաժակը ձեռքին (Մերկուրիի սիրելի ժեստերից մեկը) բոլոր նստածներին մաղթել, թե առավոտյան նախաճաշին ձեզ ևս շամպայն եմ ցանկանում, լոկ գեղեցիկ ողջույն է, որը հրճվանք է պատճառում միայն այն դեռահասներին, որոնք դեռ անտեղյակ են, որ ռոքը միայն երաժշտություն չէ: Այլ աշխարհայացք և հավատամք, նաև հզոր միջոց հումանիզմի և բարության պատգամները տարածելու, բողոքն ու ցասումը համապատասխան նպատակակետերին ուղղելու: Եվ որ հազարավորներին իր ետևից «տանելու» մեծ պատասխանատվությունը պարտադրում է լինել նաև հոգևոր առաջնորդ: Այս վերջին ցանկությունը հաճախ է հանդիպում և՛ արտասահմանյան, և՛ խորհրդային երաժշտագետների գրախոսություններում: Առավել ևս դա վերաբերում է «Քուինին»: